**Automaattivaihteistojen öljynvaihto nyt entistä helpompaa**

Automaattinen ATF-vaihteistoöljyn vaihto LIQUI MOLYn uudella Gear Tronic II:lla

**Toukokuu 2018 – Automaattivaihteistojen öljynvaihto on vaikea urakka, jota ei voi verrata moottoriöljyn vaihtoon. Saksalaisen öljy- ja lisäaineasiantuntija LIQUI MOLYn uusi Gear Tronic II hoitaa kuitenkin homman täysin automaattisesti. ”Sen avulla ATF-öljyn vaihto on lastenleikkiä eikä enää pelkästään erikoistuneiden korjaamoiden heiniä“, LIQUI MOLYn tutkimus- ja kehitysjohtaja David Kaiser sanoo.**

Automaattivaihteistojen öljynvaihto on paljon tavallista öljynvaihtoa monimutkaisempi prosessi. Moottoriöljyn vaihdon yhteydessä poistotulppa avataan ja kaikki öljy valuu pois. Jos automaattivaihteiston kansa toimittaisiin samalla tavalla, suuri osa vanhasta öljystä jäisi vaihteiston sisään – jopa kolmasosa koko öljymäärästä. Gear Tronic II:n avulla koko vaihteistoöljyn voi vaihtaa. Käyttö tapahtuu ajoneuvosta riippuen joko mittatikun ohjausputken, vaihteistoöljyn jäähdyttimen letkuliitosten tai suoraan vaihteiston kautta.

Vaihteiston samanaikainen tyhjennys ja täyttö onnistuu täysin automaattisesti ilman tarvetta työn valvomiselle. Kosketusnäytön tietokonemaisten valikoiden käyttö on intuitiivista. Mekaanikon työkuorman vähentämiseksi Gear Tronic II sisältää ajoneuvotietokannan. Se osoittaa, mitä vaihteistoöljyä kuhunkin ajoneuvoon on lisättävä ja miten paljon. Se helpottaa työtä, estää virheitä ja suojaa kalliilta reklamaatioilta.

Gear Tronic II sopii muuhunkin kuin vain öljynvaihtoon. Sen avulla voidaan huolehtia myös puhdistus- ja hoitolisäaineiden lisäämisestä. Se on teknisesti järkevää ja korjaamolle lisäliiketoimintamahdollisuus.

LIQUI MOLY toi Gear Tronic II:n edeltäjämallin markkinoille vuonna 2015. Siitä tuli oitis menestys, sillä sen avulla korjaamot voivat lisätä automaattivaihteistojen öljynvaihdon huoltopalveluvalikoimaansa. Tällä hetkellä käytössä on noin 650 laitetta.

**Tietoja LIQUI MOLYsta**

LIQUI MOLYn maailmanlaajuisesti ainutlaatuisen kattavaan valikoimaan kuuluu noin 4000 kemiallista tuotetta – niin moottoriöljyjä, lisäaineita, rasvoja, tahnoja, suihkeita, autonhoitotuotteita, liimoja kuin tiivisteaineita. Vuonna 1957 perustettu LIQUI MOLY kehittää ja valmistaa tuotteensa yksinomaan Saksassa. Kotimarkkinoillaan yritys on lisäaineiden kiistaton markkinajohtaja, ja se valitaan toistuvasti parhaaksi öljymerkiksi. Omistaja Ernst Prostin johtama yritys markkinoi tuotteitaan yli 120 maassa, ja sen liikevaihto oli 532 miljoonaa euroa vuonna 2017.

**Lisätietoja:**

LIQUI MOLY GmbH

Peter Szarafinski

Jerg-Wieland-Str. 4

89081 Ulm-Lehr

Germany

Tel.: +49 7 31/14 20 189

Fax: +49 7 31/14 20 82

Peter.Szarafinski@liqui-moly.de